ΗΧΟΣ FM 94.2 Μουσικό Ραδιόφωνο

Ρεθεμνιώτικο Καρναβάλι 2024: Τελετή έναρξης
2024-02-25 16:30 - 22:00 (Europe/Athens) | Πλατεία Αγνώστου Στρατιώτη, Ρέθυμνο
Στην τελική ευθεία για την πιο λαμπρή γιορτή της μπαίνει η Κρήτη! Το Ρέθυμνο προσκαλεί μικρούς και μεγάλους να ξεφαντώσουν και να απολαύσουν τρεις ολόκληρες εβδομάδες με τις εκδηλώσεις του Ρεθεμνιώτικου Καρναβαλιού!
Η μεγάλη στιγμή έφτασε και την Κυριακή 25 Φεβρουαρίου 2024 το πρώτο κανονικό καρναβάλι στην μετά covid εποχή είναι γεγονός!
Από νωρίς το απόγευμα στην Πύλη Guora έως το βράδυ, στην μεγάλη συναυλία της Αναστασίας στην Πύλη της Άμμου – Πλατεία Αγνώστου Στρατιώτη – το Ρέθυμνο ανοίγει την πιο πολύχρωμη περίοδο του χρόνου με φαντασία και κέφι.
ΚΥΡΙΑΚΗ 25 ΦΕΒΡΟΥΑΡΙΟΥ 2024
16:30 ΔΡΑΣΕΙΣ ΓΙΑ ΠΑΙΔΙΑ
Παιχνίδια και δράσεις από animateur στο Πηγάδι (πύλη Guora) με μουσική και προσφορά γλυκισμάτων. Παρούσα η Βασίλισσα του Καρναβαλιού μας Δάφνη Λαζίδου, η οποία θα συμμετέχει ενεργά στην μεταμόρφωση των μικρών μας καρναβαλιστριών σε πριγκίπισσες και θα φωτογραφηθεί μαζί τους.
18:30 «ΚΑΡΝΑΒΑΛΑΚΙ»
Ένα «τρελό Καρναβαλάκι», ακολουθεί την βασίλισσα και διέρχεται μέσα από την Παλιά Πόλη κατεβαίνοντας από την Εθνικής Αντιστάσεως, στρίβει στην Οδό Κωνσταντίνου Παλαιολόγου, διασχίζει την οδό Αρκαδίου και καταλήγει στην πλατεία του Αγνώστου Στρατιώτη.
Ένα «πολύχρωμο κομφετί από παιδάκια» μαζί με μέλη από τα πληρώματα των ομάδων, φορώντας τις στολές με τις οποίες θα παρελάσουν τη φετινή χρονιά, δίνουν τον ρυθμό και την ζωντάνια του Ρεθεμνιώτικου Καρναβαλιού από το ιστορικό κέντρο της πόλης μας και προσκαλούν τον κόσμο στην μαγική τελετή έναρξης!
19:00 ΆΦΙΞΗ ΠΡΟΠΟΜΠΟΥ – ΈΝΑΡΞΗ ΚΕΝΤΡΙΚΗΣ ΕΚΔΗΛΩΣΗΣ
Το «καρναβαλάκι» μας φτάνει στην πλατεία του Αγνώστου Στρατιώτη και το υποδέχεται η Δημοτική Φιλαρμονική Ρεθύμνου, η οποία για ακόμα μια χρονιά δίνει το έναυσμα με ένα πρόγραμμα το οποίο επιμελήθηκε ειδικά για το καρναβάλι. Η Φιλαρμονική του Δήμου Ρεθύμνης, πάντα συνεπής σε όλες τις εκδηλώσεις της πόλης, παίρνει την σκυτάλη από τον «καρναβαλικό χείμαρρο» των παιδιών και ανοίγει την τελετή έναρξης με ένα υπέροχο μουσικό καρναβαλικό πρόγραμμα 17 λεπτών.
Με την ολοκλήρωση του προγράμματος, οι παρουσιαστές των εκδηλώσεων του φετινού καρναβαλιού Λευτέρης Κουμαντάκης και Χριστιάννα Σκούρα καλωσορίζουν τον κόσμο και εισαγάγουν το κοινό στο κυρίως πρόγραμμα της τελετής έναρξης, που έχει ως εξής:
· 19:20 Παρουσίαση της φετινής θεματικής με ένα μουσικοχορευτικό show σε σκηνοθεσία, κείμενα και προσαρμογή ρόλων από τον Νίκο Μαρκαντώνη, με τους Costa Costantino και Νίκο Μαύρο στο τραγούδι και χορογραφία από την Κατερίνα Περπιράκη και την Βαλεντίνα Κυριαζή.
· 19:30 Ο Δήμαρχος Ρεθύμνης κ. Γιώργης Χ. Μαρινάκης θα κηρύξει την έναρξη του Ρεθεμνιώτικου Καρναβαλιού 2024 και ακολουθεί ένα εντυπωσιακό σόου ρίψης πυροτεχνημάτων.
· 19:35. Η πλατεία Αγνώστου Στρατιώτη μετατρέπεται στην πιο φαντασμαγορική πασαρέλα και οι ομάδες του Ρεθεμνιώτικου Καρναβαλιού παρουσιάζουν τις φετινές στολές τους.
· 20:00 Η μεγάλη στιγμή της τελετής έναρξης είναι η συναυλία της δημοφιλούς ερμηνεύτριας Αναστασίας. Ανεβαίνει στην σκηνή και ένα μεγάλο πάρτι αρχίζει. Ένα πάρτι αντάξιο της μεγάλης διοργάνωσης που θα διαρκέσει τρεις ολόκληρες εβδομάδες!
ΔΡΑΣΗ ΑΝΑΚΥΚΛΩΣΗΣ: «ΚΑΘΕ ΚΟΥΤΙ ΜΕΤΡΑΕΙ»
Το Ρεθεμνιώτικο Καρναβάλι 2024 στέλνει έντονο οικολογικό μήνυμα. Όπως είναι γνωστό γίνεται μείωση κατά 80% στην σπατάλη χαρτιού για το υλικό προβολής των εκδηλώσεων του. Φέτος με ένα QR που μπορεί κάποιος να το βρει παντού στην πόλη αλλά και στην επίσημη αφίσα, μπαίνει απευθείας στην ιστοσελίδα της διοργάνωσης rethymnocarnival.gr, οπότε εύκολα και κυρίως χωρίς σπατάλη χαρτιού, οι επισκέπτες μπορούν να γνωρίζουν όλες τις εξελίξεις για τις εκδηλώσεις, τις δράσεις των ομάδων και τις πρωτοβουλίες των οργανωτών. Παράλληλα για ακόμα μία χρονιά, ο Δήμος Ρεθύμνης και συγκεκριμένα ο τομέας Πολιτισμού και ο τομέας Περιβάλλοντος, Κυκλικής Οικονομίας και Ποιότητας Ζωής σε συνεργασία με το πρόγραμμα ανακύκλωσης «Κάθε Κουτί Μετράει» και τον χορηγό του Ρεθεμνιώτικου Καρναβαλιού «Αθηναϊκή Ζυθοποιία – μπίρα ΑΛΦΑ», καλεί όλους τους συμμετέχοντες στις καρναβαλικές εκδηλώσεις να γίνουν μέτοχοι της δράσης ανακύκλωσης μεταλλικών κουτιών.
Η διαδικασία είναι απλή και ιδιαίτερα χρήσιμη καθώς τα μεταλλικά κουτιά που θα συγκεντρωθούν όλες αυτές τις ημέρες θα πωληθούν και τα έσοδα θα διατεθούν στο Γενικό Νοσοκομείο Ρεθύμνου.
Εκείνο που πρέπει να γνωρίζουν οι επισκέπτες του Ρεθύμνου και οι συμμετέχοντες στις καρναβαλικές εκδηλώσεις, είναι τα εξής:
· Η δράση αφορά μόνο μεταλλικά κουτιά από μπίρες, αναψυκτικά και άλλα αντίστοιχα ροφήματα.
· Ένα κεντρικό σημείο εναπόθεσης είναι στην παραλιακή λεωφόρο της παλιάς πόλης στην ειδική μεταλλική κατασκευή υποδοχής ανακυκλώσιμών μεταλλικών κουτιών που υπάρχει και σχηματίζει την λέξη: RETHYMNO.
· Ειδικοί κάδοι θα μοιραστούν σε όλες τις αποθήκες προετοιμασίας των αρμάτων του Ρεθεμνιώτικου Καρναβαλιού.
· Ειδικοί κάδοι θα υπάρχουν επίσης σε διάφορα σημεία διεξαγωγής των καρναβαλικών εκδηλώσεων.
Στόχος της ενέργειας είναι να ευαισθητοποιήσει και να ενημερώσει τους πολίτες για τα οφέλη της κυκλικής οικονομίας, θέτοντας τις βάσεις για έναν πιο βιώσιμο τρόπο διοργάνωσης των αποκριάτικων εκδηλώσεων, σε ένα από τα μεγαλύτερα και πιο ιστορικά καρναβάλια της χώρας.

Προβολή ταινίας: Η Ομολογία
2024-02-25 20:00 - 23:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
ΗΜΕΡΟΜΗΝΙΑ ΠΡΟΒΟΛΗΣ Κυριακη 25/02
ΩΡΑ 20:00

ΑΙΘΟΥΣΑ Κέντρο Βυζαντινών Τεχνών Ρεθύμνου

ΣΥΝΟΨΗ

Ένας αξιωματούχος στην Ανατολική Ευρώπη συλλαμβάνεται από το κομμουνιστικό καθεστώς και ύστερα από βασανισμούς και σκληρές ανακρίσεις, οδηγείται σε μια στημένη δίκη. Η σύλληψη, η ανάκριση και η δίκη του, αντανακλούν τους σκοτεινούς μηχανισμούς ενός ακραίου απολυταρχικού καθεστώτος. Βασισμένη στην αληθινή ιστορία του Artur London, υψηλόβαθμου κυβερνητικού στην Τσεχοσλοβακία, που έπεσε θύμα σε δίκη εκκαθάρισης το 1951.

Πρωτότυπος τίτλος L’aveu (The confession)
Έτος παραγωγής1970
ΕίδοςΙστορικό πολιτικό δραματικό θρίλερ
Χώρα παραγωγής Γαλλία, Ιταλία
ΓλώσσαΓαλλικά
Διάρκεια133′
Σκηνοθεσία Κώστας Γαβράς

Σενάριο Jorge Semprún (βασισμένο στο ομώνυμο αυτοβιογραφικό βιβλίο του Artur London)
ΗθοποιοίYves Montand, Simone Signoret, Gabriele Ferzetti, Michel Vitold, Jean Bouise, Βασίλης Διαμαντόπουλος
Φωτογραφία Raoul Coutard
Μουσική Giovanni Fusco

Παράσταση: Ο φίλος μου ο Ντοστογιέφσκι
2024-02-26 20:30 - 22:30 | cineland Παντελής, Εμμανουήλ Πορτάλιου 3, Ρέθυμνο
«Ο ΦΙΛΟΣ ΜΟΥ Ο ΝΤΟΣΤΟΓΙΕΦΣΚΙ»
Μία κωμική διασκευή της Δήμητρας Παπαδοπούλου από το «Όνειρο ενός γελοίου», σε σκηνοθεσία Κώστα Γάκη.
Μέσα από την γεμάτη χιούμορ και αληθινή συγκίνηση γραφή της Δήμητρας Παπαδοπούλου, τη γεμάτη εναλλαγές και τρυφερότητα σκηνοθεσία του Κώστα Γάκη, τις ανθρώπινες και μαγικές σκηνοθετικές και φωτιστικές πινελιές της Νατάσας Φαίης Κοσμίδου και φυσικά την θεοπάλαβη και συγκινητική ερμηνεία του Παύλου Λουτσίδη, το σπουδαίο έργο του Ντοστογιέφσκι «Το Όνειρο ενός Γελοίου» έρχεται στο σήμερα και ζωντανεύει με έναν εντελώς απροσδόκητο και φρέσκο τρόπο.
Μπορούμε μέσα από τις λέξεις του Ντοστογιέφσκι…
Να ανακαλύψουμε όσα αναζητάμε;
Να βρούμε πού πραγματικά κρύβεται η αλήθεια;
Να τα ανοίξουμε μάχη ανελέητη με το δράκο της σοβαροφάνειας;
Να βρούμε πού είναι τελικά ο σκοπός και το νόημα της ζωής μας;
Να μπορέσουμε ποτέ να αθωώσουμε τον «γελοίο» εαυτό μας;
Να νιώσουμε το φως ακόμα και στους πιο σκοτεινούς δρόμους;
Να πάρουμε λίγο χρόνο μέσα στην φασαρία αυτής της πόλης για να κοιτάξουμε ξανά αστέρια;
Να επιτρέψουμε σε ένα μικρό κοριτσάκι που μιλάει άλλη γλώσσα, πιστεύει σε άλλο Θεό
να μας μάθει πώς να αγαπάμε;
Να απολαύσουμε κάθε μας ξεφτίλα σαν να ήταν θρίαμβος;;
Να μάθουμε από την αρχή, πώς να ερωτευόμαστε;
Να συνειδητοποιήσουμε πως τίποτα δεν μας χωρίζει από τον διπλανό μας και όλα μας ενώνουν;
Να αγαπήσουμε ξανά την ζωή και να τιμήσουμε το θαύμα που μας δίνεται;
Ο Ήρωας του έργου μας, το μπόρεσε!
Το μπόρεσε κι ας τα είχε χάσει τα πάντα – δουλειά, χρήματα, ακριβό σπίτι, δύναμη, κύρος και μαζί με αυτά το νόημα της ύπαρξης.
Το μπόρεσε, κι ας ζει πια μέσα σε ένα υπόγειο στην Αχαρνών.
Το μπόρεσε!
Ανακαλύπτοντας το καλό σε κάθε τι μέσα του και γύρω του – αγκάλιασε και αγάπησε ξανά την ζωή.
Γιατί όπως λέει και ο «Μεγάλος» Φιοντόρ Ντοστογιέφσκι:
«Ένας άνθρωπος που ξέρει πως να αγκαλιάσει, είναι ένας καλός άνθρωπος.»
Κι αφού το μπόρεσε εκείνος … Εμείς γιατί όχι;

Ερμηνεία: Παύλος Λουτσίδης
Σκηνοθεσία: Κώστας Γάκης
Κείμενο: Δήμητρα Παπαδοπούλου
Δευτέρα 26 Φεβρουαρίου 2024
Ώρα παράστασης: 20.30
Τιμή εισιτηρίου:
• Προσφορά: Όλα τα ηλεκτρονικά εισιτήρια με 10€ έως και Παρασκευή 16/02/2024
• Προπώληση: 12€
• Ημέρα παράστασης: 15€

Live με τον Γιώργο Αλεξαντωνάκη
2024-03-01 21:30 - 23:30 | Liakoni, Άρη Βελουχιώτη 32, Περιβόλια, 74133
Ο Γιώργος Αλεξαντωνάκης με το συγκρότημά του, θα μας διασκεδάσει την Παρασκευή 1 Μαρτίου, σε μια υπέροχη βραδιά με το συγκρότημά του!

Κρητική βραδιά με τους Λευτέρη & Μανούσο Καλλέργη
2024-03-01 22:00 - 23:30 | κέντρο Μύθος, Ρέθυμνο, Αδελιανός Κάμπος
Παρασκευή 1 Μαρτίου παρέα με τον Λευτέρη & Μανούσο Καλλέργη στο Κέντρο Μύθος, στον Αδελιανό Κάμπο.
τηλέφωνο κρατήσεων: 2831 071565

Κρητική βραδιά με τον Γρηγόρη Σαμολη
2024-03-01 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Γρηγόρης Σαμόλης με το συγκρότημά του, σε μία όμορφη κρητική βραδιά στο «Αλλού γι’ αλλού».
Τηλ. Κρατήσεων 6974025703

Live με τους Ηλία Γιαλιτάκη και ο Νίκο Συνολάκη
2024-03-01 22:00 - 23:30 | ταβέρνα Πόπη, Αδελιανός Κάμπος, Ρέθυμνο
Ο Ηλίας Γιαλιτάκης και ο Νίκος Συνολάκης με το συγκρότημά τους στην Ταβέρνα Πόπη.
Τηλ κρατήσεων: 2831072270 & 6973002263

Ρεθεμνιώτικο Καρναβάλι 2024: Χορός 34ου Κυνηγιού Θησαυρού
2024-03-01 23:00 - 23:30
Σύντομα περισσότερες πληροφορίες…

Pop up market
2024-03-02 11:00 - 21:00 | Theorist, Καζαντζάκη 1
Διάφορες μικρές επιχειρήσεις θα ενώσουν τις δυνάμεις τους το Σάββατο 2 Μαρτίου στο Theorist από τις 11:00 έως τις 21:00.
Θα βρεις χειροποίητα κοσμήματα, κεντητές τσάντες, αρωματικά κεριά, προϊόντα περιποίησης κ.α
Μέρος των εσόδων, θα διατεθεί στον φιλανθρωπικό σύλλογο «Νοιάζομαι»για τους τετράποδους φίλους μας!

Κοπή της πίτας της Π.Ε.Ν.Α. της Ελληνικής Ομοσπονδίας Ιππασίας
2024-03-02 18:00 - 23:00 | κτήμα Θυμέλη, Τρία Μοναστήρια
Κατά τη διάρκεια της εκδήλωσης θα βραβευθούν οι κορυφαίοι αθλητές της Αγωνιστικής Περιφέρειας Κρήτης για το 2023, ενώ παράλληλα η Π.Ε.Ν.Α. θα κόψει και την πρωτοχρονιάτικη πίτα της.
Στην εκδήλωση, στην οποία θα παρατεθεί πλήρες γεύμα, θα παρουσιαστούν παραδοσιακοί κρητικοί χοροί από τον Μουσικοχορευτικό Σύλλογο «Κρήτες» & θα την πλαισιώσουν μουσικά οι Γιώργος & Νίκος Στρατάκης με το συγκρότημά τους, είναι ευπρόσδεκτοι όλοι οι φίλοι της Ιππασίας από την Μεγαλόνησο και όχι μόνο!
Είσοδος με Πλήρες Μενού: 25€ / Παιδιά έως 12 Ετών: 20€
Πληροφορίες: 6946790370

Νίκος Γερακιανάκης live
2024-03-02 21:00 - 23:00 | Bankery, Δημητρακάκη 2
«Ένα πιάνο, μία φωνή»: Ο Νίκος Γερακιανάκης ζωντανά στο Bankery, κάθε Σάββατο βράδυ στις 21.00.
Τηλ. 2831 026004.

Κόκκινος χορός από την κ.ο. Δακτυλοδεικτούμενοι
2024-03-02 21:00 - 23:30 | Chaplins pub – cafe, Ε. Βενιζέλου 52, Ρέθυμνο
Ήρθε η ώρα και φέτος να βάλουμε τα κόκκινά μας..να καρναβαλιστούμε και να παρτάρουμε.
Εσύ θα το χάσεις??
Κόκκινος Χορός Vol.2 από την καρναβαλική ομάδα Δακτυλοδειχτούμενοι.

Υφέν live
2024-03-02 21:00 - 23:30 | Metropolis, Νεάρχου 15, Ρέθυμνο
Τους ζητήσατε και ξαναέρχονται.
Για άλλη μια φορά, οι Υφέν μας ετοιμάζουν ένα μουσικό ταξίδι στο METROPOLIS Bar στο Ρέθυμνο.

Τηλ. Κρατήσεων: +30 698 864 2450

Live με τους Τρεις Μαδιάμ
2024-03-02 21:00 - 23:30 | Συμπληγάδες, Βερνάδου 25, Ρέθυμνο
Οι Τρεις Μαδιαμ, κάθε Σάββατο στις 21:00 στις Συμπληγάδες.
Κρατήσεις: 694 206 1663

Στράφι, Pirates City και Baby Cult σε ένα punk rock live
2024-03-02 21:00 - 23:30 | Συνεταιρισμός Τζεπέτο, Ρέθυμνο
Το Σάββατο 02.03.24 το καφέ του Τζεπέτο θα αδειάσει από τραπέζια και καναπέδες και θα είναι έτοιμο να υποδεχτεί τους Στράφι, τους Pirates City και τους Baby Cult για ένα πανκ, ροκ λάιβ που τόσο μας λείπει από το Ρέθυμνο!
Σέιβ δε ντέιτ και προετοιμαστείτε καταλλήλως για μία βραδιά με χορό και πολλή μουσική.
Ώρα έναρξης 21:00!
Θα υπάρχει κουτί οικονομικής ενίσχυσης των μουσικών

Live το Νίκο Ποντικάκη και το συγκρότημά του
2024-03-02 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Σάββατο 2 Μαρτίου στο Αλλού γι’ αλλού, μας διασκεδάζει ο Νίκος Ποντικακης με το συγκρότημα του!
Τηλ κρατήσεων 6974025703

Κώστας Φιωτάκης live
2024-03-02 22:00 - 23:30 | Upano, Μάχης Κρήτης 149, Ρέθυμνο, Πλατανιάς
ΚΩΣΤΑΣ ΦΙΩΤΑΚΗΣ live UPANO

Το πιο μεγάλο μας live 4 φωνές επι σκηνής …
Ο Γνωστός κ πολύ αγαπημένος μουσικός καλλιτέχνης, Κώστας Φιωτακης με τη πιο δυνατή του ορχηστρα έρχεται για να σηματοδοτήσει το βράδυ μας….…

TPAΓOYΔI:
1. NEPPIA MΠOYZOYNIEPAKH
2. ΔHMHTPHΣ ΦIΩTAKHΣ
MOYΣIKOI:
1. KIΘAPA: ΣΠYPOΣ KOYTΣOPINAKHΣ
2. MΠOYZOYKI: NIKOΣ MΠAPTZΩKAΣ
3. TYMΠANA: ΓIANNHΣ ZOΛΩTAΣ
4. ΠΛHKTPA-TPAΓOYΔI: ΓIANNHΣ XPIΣTIANAKHΣ

ΤΗΛΕΦΩΝΟ ΚΡΑΤΗΣΕΩΝ 6981038552

TEI Take Over at UOC
2024-03-02 22:00 - 23:30 | Πανεπιστήμιο Κρήτης, Γάλλος, Ρέθυμνο, Γάλλος
Lineup:
KayHeal
Yrianna
Nik²

Παύλος Μελής live
2024-03-02 22:00 - 23:30 | Corina restaurant, Σαλαμίνος 13, Ρέθυμνο
Ακόμη ένα δυνατό live με τον Παύλο Μελή, περιμένει να σας υποδεχτεί για ένα ξεχωριστό μουσικό βράδυ Σαββάτου!
Σάββατο 2 Μαρτίου στο Corina Restaurant (κέντρο Ρεθύμνου: Παλιά Πόλη)
με τον Βαγγέλη Ματσουλιάδη στο μπουζούκι

2024-03-02 22:00 - 23:30 | Μπακαλόγατος, Πλ. Πετυχάκη 15, Ρέθυμνο
Μουσική βραδιά στο μεζεδοπωλείο Μπακαλόγατος με τον Γιώργο Παξιμαδάκη και την Ηρώ Γεωργακάκη.
Τηλ. 28310 20550.

Μιχάλης Τζουγανάκης live
2024-03-03 15:00 - 23:00 | Γεράνι Palace
H εκδήλωση για την κοπή της βασιλόπιτας της Ένωσης Αστυνομικών Υπαλλήλων Νομού Ρεθύμνου θα πραγματοποιηθεί την Κυριακή, 3 Μαρτίου 2023, στις 15:00 στο Γεράνι Palace.
Θα σας διασκεδάσει το συγκρότημα του Μιχάλη Τζουγανάκη.
Κρατήσεις 6908 617 975.

Παραδοσιακό γλέντι
2024-03-03 16:00 - 20:30 | Το Χαλικούτι, Κατεχάκη 3, Ρέθυμνο
Διασκεδάζουμε παραδοσιακά στο καφενείο “Το χαλικούτι”, παρέα με την Πηγή Σεμιτεκόλου, το Θέμη Πολυζωάκη και τον Στέλιο Κασαπάκη.
Η άνοιξη έρχεται γλυκά στον πεζόδρομο της Κατεχάκη,
την Κυριακή κατά τις 16:00,
να είστε εκεί!

Φεστιβάλ Αντίβαρο 2024: Συναυλία με τον Haig Yazdjian
2024-03-03 21:00 - 23:30 | Κέντρο Κρητικής Λαϊκής Τέχνης, Κριτοβουλίδου 15
Συναυλία με το γνωστό Αρμένιο μουσικό Haig Yazdjian θα πραγματοποιηθεί στο πλαίσιο του 9ου Φεστιβάλ Αντίβαρο την Κυριακή 3 Μαρτίου, στις 9 μ.μ. στο θέατρο του Κέντρου Κρητικής Λαϊκής Τέχνης (Κριτοβουλίδου 17).
Μαζί του ο Γιώργος Λιμάκης στις κιθάρες και ο Γιάννης Παπατζανής στα κρουστά. Ο Παπατζανής αποτελεί άλλωστε τον κύριο συνδετικό κρίκο μεταξύ των τριών φετινών μουσικών εκδηλώσεων στο Αντίβαρο και η συνεργασία μεταξύ του αεικίνητου μουσικού και του θεάτρου είναι σταθερή.
Μάλιστα ο Γιάννης Παπατζανής θα φιλοξενήσει νωρίτερα την ίδια μέρα τον Haig Yazdjian στις συναντήσεις του προγράμματος «Ρυθμός και κρουστά στην εκπαίδευση» που πραγματοποιείται τα πέντε τελευταία χρόνια υπό την αιγίδα του Πανεπιστημίου Κρήτης (Εργαστήριο Θεάτρου Κινηματογράφου Μουσικής, ΘΕΚΙΜΣ) και, από φέτος, με τη συνεργασία του Δήμου Ρεθύμνης. Το πρόγραμμα που για μια τετραετία εκπονήθηκε με την αρωγή της Περιφέρειας Κρήτης έχει προσφέρει βασικές δεξιότητες σε περισσότερα από 1500 άτομα στους τέσσερις νομούς της Κρήτης, αποτελώντας έτσι τη μαζικότερη, διαρκέστερη και πιο επιτυχημένη γέφυρα σύνδεσης ανάμεσα στο Πανεπιστήμιο και το νησί που το φιλοξενεί.
Ο Haig Yazdjian θα βρίσκεται στους χώρους διεξαγωγής του προγράμματος στο Φοιτητικό Πολιτιστικό Κέντρο Ξενία στις 17.30 το απόγευμα της Τρίτης για μια ουσιαστική διάδραση με τους συμμετέχοντες του σεμιναρίου και στη συνέχεια θα δώσει την προγραμματισμένη συναυλία στο θέατρο Αντίβαρο στις 9μμ. Η είσοδος για το κοινό είναι ελεύθερη στη διάρκεια του προγράμματος «Ρυθμός και κρουστά».
Για τη συναυλία στο Αντίβαρο υπάρχει εισιτήριο 10 Ευρώ (8 Ευρώ μειωμένο) και οι κρατήσεις θέσεων γίνονται στο τηλέφωνο 6988399325. Η συναυλία ξεκινά στις 9μμ

Ο Πύρρος Δήμας στο Ρέθυμνο
2024-03-04 11:00 - 14:00
Ο Δήμος Ρεθύμνης βρίσκεται στην ευχάριστη θέση να ανακοινώσει πως η πόλη μας θα υποδεχθεί την Δευτέρα 4 Μαρτίου 2024 τον τρεις φορές χρυσό και μία φορά χάλκινο Ολυμπιονίκη μας Πύρρο Δήμα.
Ο κ. Δήμας έρχεται προσκεκλημένος του Τμήματος Αθλητισμού και σε συνεργασία με το Τμήμα Παιδείας του Δήμου Ρεθύμνης θα επισκεφθεί στις 11 το πρωί της Δευτέρας το 2ο Γυμνάσιο και το 2ο ΓΕΛ Ρεθύμνου, όπου θα μιλήσει στους μαθητές και τις μαθήτριες των δύο σχολείων.
Τον Ολυμπιονίκη θα συνοδεύει ο Αντιδήμαρχος Αθλητισμού Δήμου Ρεθύμνης κ. Νικόλαος Προβιάς.
πηγή

Stand up comedy με τον Θανάση Σαμαρά
2024-03-04 21:30 - 23:30 | Metropolis, Νεάρχου 15, Ρέθυμνο
Η stand up comedy σόλο παράσταση του Θανάση Σαμαρά, « Πώς τολμάτε;», η παράσταση που γίνεται sold out μόλις ανακοινωθεί, έρχεται στην Κρήτη για 4 μοναδικές εμφανίσεις!

Επειδή είναι πολύ οργανωτικός άνθρωπος, κατά την διάρκεια των δύο χρόνων της καραντίνας δεν έγραψε ούτε λίστα για σούπερ μάρκετ. Όπως δήλωσε : « Πίστευα θα μας ξανακλείσουν και φέτος, οπότε δεν χρειάζεται να γράψω.»
Τελικά έπεσε έξω.
Το « Πώς τολμάτε;» είναι μία παράσταση που συνδυάζει Σουηδούς με σνομπ γείτονες, ευγενικούς με αγενείς ανθρώπους, λαϊκούς τραγουδιστές με το Ομηρικό ζήτημα, γιατί σπούδασε και φιλόλογος και κάπου έπρεπε να τα χρησιμοποιήσει κι αυτά.

——————————————————
Ρέθυμνο – Δευτέρα 4/3 – 21:30 – Metropolis Bar

Γενική είσοδος: 12 ευρώ
Προπώληση μέσω more.com και στο Metropolis: 10 ευρώ

Ρεθεμνιώτικο Καρναβάλι 2024: Παραδοσιακές καντάδες
2024-03-05 19:00 - 21:00 | Πλατεία Αγνώστου Στρατιώτη, Ρέθυμνο
Καρναβάλι στο Ρέθυμνο σημαίνει και αναμνήσεις. Είναι ένα «ταξίδι» που έρχεται από το παρελθόν, αναζωογονείται στο παρόν και χτίζει με ασφάλεια, όραμα και αισιοδοξία το μέλλον του.
Σεαυτό το πνεύμα, το Ρεθεμνιώτικο Καρναβάλι, μετά το τριήμερο του 34ου Κυνηγιού Θησαυρού που διοργανώνουν Παρασκευή 1, Σάββατο 2 και Κυριακή 3 Μαρτίου 2024 η ομάδα «Τεμπελόσκυλα», συνεχίζεται την Τρίτη 5 Μαρτίου 2024 με Παλιές Ελληνικές Καντάδες.
Η παλιά πόλη θα γεμίσει με ρομαντικές μελωδίες με τον Άκη Πλαΐτηνα δίνει το έναυσμα με το ακορντεόν του!
Η Δημοτική Χορωδία Ρεθύμνου, η χορωδία από τους μαθητές και καθηγητές του Μουσικού Σχολείου Ρεθύμνου, με τη συνοδεία μουσικών και φωνητικών συνόλων της πόλης μας, καθώς και πλήθος καρναβαλιστών θα αναβιώνουν το έθιμο της καντάδας στους δρόμους της Παλιάς Πόλης.
Θα ξεκινήσουν στις 7 το απόγευμα από την Πύλη της Άμμου, την Πλατεία Αγνώστου Στρατιώτη, και θα καταλήξουν στην Μεγάλη Πόρτα δια των κεντρικών οδών του ιστορικού κέντρου
Φέτος οι ρομαντικοί φίλοι των Παλιών Ελληνικών Καντάδων θα έχουν τη δυνατότητα να διαβάζουν μέσα από το κινητό τους, αναρτημένους στην ιστοσελίδα rethymnocarnival.gr τους στίχους των τραγουδιών καθώς θα κάνουν το σεργιάνι τους στα στενά της παλιάς πόλης!
Υπεύθυνος της εκδήλωσης είναι ο μουσικός ΆκηςΠλαΐτηςκαι υπεύθυνη χορωδιών η μαέστρος της Δημοτικής Χορωδίας Ρεθύμνου κ. Ισιδώρα Χαλκιαδάκη.
Μια μουσική πανδαισία έρχεται να απλωθεί απ’ άκρη σ’ άκρη του Ρεθύμνου κάνοντας μας πάλι όλους μαζί … Μια Παρέα! Την μοναδική παρέα του Ρεθεμνιώτικου Καρναβαλιού!

Groovαλλοι (Wander Band) Live
2024-03-05 21:30 - 23:30 | Monitor, Βερνάδου 21-23, Ρέθυμνο
Ενα live προσαρμοσμένο στους ρυθμούς του καρναβαλιού, άκρως χορευτικό και διασκεδαστικό, μια μουσική παλέτα γεμάτη με ρυθμούς latin, swing, disco, rock n roll και πολλά άλλα, ελληνικά και ξένα κομμάτια, θα μας κάνουν μια παρέα, θα τραγουδήσουμε και θα χορέψουμε όλα μαζί!
Είσοδος: 5 ευρώ

Latin party
2024-03-05 22:00 - 23:30 | Nuvel, Νεάρχου 47, Ρέθυμνο
Η σχολή χορού Ahinama D.C. Rethymno σας προσκαλεί όλους και όλες σε latin party αυτήν την Τρίτη 5/3 για χορό μέχρι τελικής πτώσης!
Nuvel Lounge Cafe (Νεαρχού 47, παλιά πόλη)
Doors open: 22:00
Let’s burn the dance floor

Παιδικός χορός από την Περιηγητική Λέσχη
2024-03-06 17:00 - 21:00 | Περιηγητική Λέσχη Ρεθύμνου, Αγίου Φραγκίσκου 2
Η Περιηγητική Λέσχη Ρεθύμνου και οι Περιηγητές Club όπως κάθε χρόνο θα περιμένουν τους μικρούς τους φίλους για το μεγάλο παιδικό αποκριάτικο πάρτι στην Αίθουσα της Περιηγητικής Λέσχης (Αγίου Φραγκίσκου 2).
Μαζί τους θα είναι η αγαπημένη μας Ρωρώ και το Αερόστατο. Ειδική συμμετοχή Θωμάς Καντιφές.
Γενική είσοδος 8 ευρώ.
Περιλαμβάνεται καφές και βουτήματα για τους μεγάλους και δώρα και εκπλήξεις για όλα τα παιδιά!
Μην το χάσετε!
ΤΕΤΑΡΤΗ 6 ΜΑΡΤΙΟΥ. ΏΡΑ ΕΝΑΡΞΗΣ 5μ.μ.

Super Villains party από την κ.ο. Φευγάτοι
2024-03-06 21:00 - 23:30 | Monitor, Βερνάδου 21-23, Ρέθυμνο
Οι Φευγάτοι σας καλούν σε μάχη στo dancefloor!
Mασκαρευτείτε ως ο ”κακός” με υπερδυνάμεις της αρεσκείας ή της φαντασίας σας και ελάτε να παρτάρουμε παρέα!
Είσοδος Ελεύθερη
